《送表弟王曰俞之武冈州岷王府一首》
明代·黄省曾

吾闻桃花源，渺在都梁州。子行往探之，啼猿引仙舟。

吴门一片月，巳挂潇湘秋。英王得贤幕，扬裾凤凰楼。

访古金城山，衔杯紫芳洲。若有王乔兴，丹砂应可求。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。